PATVIRTINTA

Neringos gimnazijos direktoriaus

2024 m. rugsėjo 12 d.

 įsakymu Nr. 5V- 43

**NERINGOS GIMNAZIJA**

**MOKYTOJŲ TARYBOS DARBO REGLAMENTAS**

1. **BENDROSIOS NUOSTATOS**

1. Neringos gimnazijos Mokytojų taryba (toliau – Mokytojų taryba) – gimnazijos savivaldos institucija mokytojų profesiniams ir bendriesiems ugdymo klausimams spręsti.

2. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo įstatymu ir kitais įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, mokyklos direktoriaus įsakymais, Gimnazijos nuostatais, šiais Nuostatais ir kitais teisės aktais.

3. Mokytojų taryba renkama dvejų metų kadencijai. Mokytojų taryba veikia pagal jos patvirtintą darbo reglamentą.

1. **SANDARA IR VEIKLOS ORGANIZAVIMAS**

4. Mokytojų tarybą sudaro 12 narių: pavaduotojas ugdymui, soc. pedagogas metodininkas, psichologas, spec. pedagogas-logopedas, klasių metodinės tarybos pirmininkas, metodinės tarybos pirmininkas, dalykininkų metodinės grupės pirmininkas, mokytojas ekspertas, klasių auklėtojas, pradinių klasių metodinės grupės pirmininkas, pradinių metodinės grupės pirmininkas, mokytojas metodininkas.

5. Mokytojų tarybos posėdžius šaukia Mokytojų tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 3-5 darbo dienas iki posėdžio pradžios.

6. Mokytojų tarybos posėdžiai gali būti virtualūs.

7. Mokytojų tarybos posėdžiuose gali dalyvauti direktorius ir (ar) jo pavaduotojai stebėtojų teisėmis. Kiti Gimnazijos bendruomenės nariai gali būti kviečiami, atsižvelgiant į sprendžiamus klausimus (sprendimą dėl kvietimo priima Mokytojų tarybos pirmininkas arba Mokytojų taryba).

8. Mokytojų tarybos posėdžiai šaukiami ne rečiau kaip 4 kartus per metus. Posėdis teisėtas, jei jame dalyvauja ne mažiau kaip 2/3 narių (ne mažiau kaip 8). Sprendimai priimami posėdyje dalyvaujančių narių balsų dauguma. Balsams pasiskirsčius po lygiai, sprendimą lemia Mokytojų tarybos pirmininko balsas.

9. Teisės aktuose numatytos privalomos mokytojų tarybos posėdžių temos planuojamos gimnazijos veiklos dokumentuose.

10. Mokytojų tarybai svarstomus klausimus gali teikti:

10.1. gimnazijos direktorius, direktoriaus pavaduotojai ugdymui, švietimo pagalbos specialistai, mokytojai.

10.2. mokomųjų dalykų mokytojų grupės (toliau – MDMG) vadovai, jei metodinės veiklos koordinatoriaus deleguotą su ugdymo procesu susijusį klausimą svarstė ir priimtus siūlymus mokytojų tarybai arba metodinės veiklos koordinatoriui suformulavo raštu;

10.3. mokinių prezidentas, tėvų savivaldos atstovai.

11. Ugdymo turinio formavimo ir jo įgyvendinimo gerinimo klausimams aptarti gali būti organizuojami išplėstiniai pedagoginių darbuotojų susirinkimai, kuriuose sprendimai priimami susirinkime dalyvaujančių balsų dauguma.

1. **MOKYTOJŲ TARYBOS FUNKCIJOS**

12. Teikia siūlymų direktoriui dėl ugdymo turinio planavimo principų, reikalingų įsigyti mokymo(-si) priemonių, skaitmenizavimo plėtros gimnazijoje.

13. Analizuoja ir svarsto ugdomojo proceso rezultatus, ugdymo planą, pedagoginių darbuotojų, mokinių, savivaldos institucijų pasiūlymus, pareiškimus ir informaciją, susijusią su mokymo tvarka ir ugdymo procesu, numato konkrečius iškeltų bendruomenei uždavinių įgyvendinimo

būdus.

14. Planuoja ir aptaria dalykų, integruojamų programų ugdymo turinį (programas, mokymo ir mokymosi metodus, kontekstą, mokinių pasiekimų ir pažangos vertinimo būdus, mokymo(-si) ir ugdymo(-si) priemones bei patyrimą, kurį mokiniai sukaupia ugdymo procese).

15. Svarsto Gimnazijos sanitarinio-higieninio režimo, pedagoginės etikos klausimus ir teikia pasiūlymų direktoriui.

16. Teikia siūlymus direktoriui dėl ugdymo kokybės, ugdymo proceso organizavimo tobulinimo, metinės veiklos planavimo ir kitais klausimais.

17. Renka atstovus į mokytojų atestacijos komisiją.

1. **BAIGIAMOSIOS NUOSTATOS**

18. Mokytojų tarybos posėdžio protokolas yra mokyklos veiklos dokumentas.

19. Mokytojų tarybos protokolą Mokytojų tarybos sekretorius ne vėliau kaip per 3 darbo dienas po posėdžio perduoda mokyklos direktoriui arba jo nurodytam asmeniui.

20. Mokytojų tarybos darbo reglamentas gali būti koreguojamas.

21. Mokytojų tarybos patvirtintą reglamentą įsakymu tvirtina gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_